P6_TA(2004)0073

Varnostni elementi in biometrika v potnih listih državljanov EU *

Zakonodajna resolucija Evropskega parlamenta o predlogu Komisije o Uredbi Sveta o standardih za varnostne elemente in biometriko v potnih listih državljanov EU (KOM(2004)0116 — C5-0101/2004 — 2004/0039(CNS))

(Postopek posvetovanja)

Evropski parlament,

- ob upoštevanju predloga Komisije (KOM(2004)0116) [1],

- ob upoštevanju usmeritev Sveta navedenih v dokumentu 15139/2004, ki je bil posredovan Parlamentu dne 24. novembra 2004,

- ob upoštevanju člena 62(2)(a) Pogodbe ES,

- ob upoštevanju člena 67 Pogodbe ES, v skladu s katerim se je Svet posvetoval s Parlamentom (C5-0101/2004),

- ob upoštevanju Protokola o vključitvi schengenskega pravnega reda v okvir Evropske unije, v skladu s katerim se je Svet posvetoval s Parlamentom,

- ob upoštevanju člena 51 svojega Poslovnika,

- ob upoštevanju poročila Odbora za državljanske svoboščine, pravosodje in notranje zadeve (A6-0028/2004);

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog na podlagi člena 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva k sprožitvi usklajevalnega postopka na podlagi skupne izjave z dne 4. marca 1975, če namerava Svet odstopati od besedila, ki ga je Parlament odobril;

5. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

6. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA SPREMEMBE | PREDLAGA KOMISIJA PARLAMENTA |

Sprememba 1

Uvodna izjava 2

(2) Minimalni varnostni standardi za potne liste so bili uvedeni z resolucijo predstavnikov vlad držav članic v okviru Sveta dne 17. oktobra 2000. Zdaj je treba to resolucijo zamenjati in posodobiti z ukrepom Skupnosti, da bo mogoče doseči izboljšane harmonizirane varnostne standarde za potne liste in zaščito pred ponarejanjem. Hkrati je treba v potne liste vključiti biometrične elemente, tako da bo vzpostavljena zanesljiva povezava med pravim imetnikom in dokumentom. | (2) Minimalni varnostni standardi za potne liste so bili uvedeni z resolucijo predstavnikov vlad držav članic v okviru Sveta dne 17. oktobra 2000. Evropski svet se je odločil, da je zdaj treba to resolucijo zamenjati in posodobiti z ukrepom Skupnosti, da bo mogoče doseči izboljšane harmonizirane varnostne standarde za potne liste in zaščito pred ponarejanjem. Hkrati je treba v potne liste vključiti biometrični element, tako da bo vzpostavljena zanesljiva povezava med pravim imetnikom in dokumentom. |

Sprememba 2

Uvodna izjava 2a (novo)

| (2a) Biometrični podatki v potnih listih se uporabljajo le za preverjanje verodostojnosti dokumenta in istovetnosti imetnika, in sicer z neposredno razpoložljivimi primerljivimi značilnostmi v primeru, ko je predložitev potnega lista zakonsko predpisana. |

Sprememba 3

Uvodna izjava 3

(3) Usklajevanje varnostnih elementov in vključevanje biometričnih identifikatorjev sta pomemben korak k uporabi novih elementov z vidika prihodnjega razvoja na evropski ravni, saj omogočata večjo zaščito potne listine in vzpostavljata zanesljivejšo povezavo med imetnikom in potnim listom, kar zagotavlja zaščito potnega lista pred lažno uporabo. Upoštevajo se specifikacije na strojno berljivih potnih listinah, ki so določene v dokumentu št. 9303 Mednarodne organizacije civilnega letalstva (ICAO). | (3) Usklajevanje varnostnih elementov in vključevanje biometričnih identifikatorjev sta pomemben korak k uporabi novih elementov z vidika prihodnjega razvoja na evropski ravni, saj omogočata večjo zaščito potne listine in vzpostavljata zanesljivejšo povezavo med imetnikom in potnim listom, kar zagotavlja zaščito potnega lista pred lažno uporabo. |

Sprememba 4

Uvodna izjava 7

(7) V zvezi z obdelavo osebnih podatkov iz potnih listov velja Direktiva 95/46/ES Evropskega Parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov. Treba je zagotoviti, da se v potne liste ne bo shranjevalo nobenih drugih podatkov, ki ne bodo določeni v uredbi ali njeni prilogi ali če ne bo tako navedeno v ustreznem potovalnem dokumentu. | (7) V zvezi z obdelavo osebnih podatkov iz potnih listov velja Direktiva 95/46/ES Evropskega Parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov. V potne liste se ne bo shranjevalo nobenih drugih podatkov. |

Sprememba 5

Člen 1, odstavek 2

2. V potni list se vključi primerno zmogljiv nosilec za shranjevanje podatkov, ki ima visoko stopnjo zaščite in vsebuje sliko obraza. Države članice lahko v interoperabilne formate vključijo tudi prstne odtise. | 2. V potni list se vključi primerno zmogljiv nosilec za shranjevanje podatkov, ki ima visoko stopnjo zaščite in lahko varuje neokrnjenost, verodostojnost in zaupnost shranjenih podatkov. Nosilec vsebuje sliko obraza. Države članice lahko v interoperabilne formate vključijo tudi prstne odtise. Ne vzpostavi se nikakršna osrednja podatkovna baza za evropske potne liste in ostale potne liste, ki bi vsebovala biometrične in druge podatke imetnikov potnih listov EU. |

Sprememba 6

Člen 2, odstavek 1, uvodni del

1. Dodatne tehnične specifikacije za potne liste se vzpostavijo v skladu s postopkom, navedenim v členu 5(2), v zvezi z: | 1. Dodatne tehnične specifikacije za potne liste se vzpostavijo v skladu s postopkom, navedenim v členu 5, v zvezi z: |

Sprememba 7

Člen 2, odstavek 1, točka (b)

(b)tehničnimi specifikacijami v zvezi z nosilcem za shranjevanje biometričnih podatkov in njegovo zaščito; | (b)tehnične specifikacijami v zvezi z nosilcem za shranjevanje biometričnih podatkov in njegovo zaščito, zlasti za varovanje neokrnjenosti, verodostojnosti in zaupnosti podatkov ter za zagotovitev njihove uporabe v skladu z nameni, kakor so opredeljeni v tej uredbi; |

Sprememba 8

Člen 2, odstavek 1a (novo)

| 1a. Nosilec za shranjevanje podatkov lahko uporabljajo le: (a)organi držav članic, pristojni za branje, shranjevanje, spreminjanje in brisanje podatkov, in(b)pooblaščeni organi, ki so po zakonu upravičeni do branja podatkov. |

Sprememba 9

Člen 3, odstavek 2a (novo)

| 2a. Vsaka država članica vodi register pristojnih in pooblaščenih organov iz člena 2(1a). Register in po potrebi redne posodobitve registra se pošljejo Komisiji, ki vodi posodobljeno spletno zbirko nacionalnih registrov in jo vsako leto objavi. |

Sprememba 10

Člen 4, odstavek 1

1. Osebe, ki jim je izdan potni list, imajo pravico, da preverijo osebne podatke v njem in da zaprosijo za upravičene popravke ali izbrise, ne da bi to vplivalo na pravila o varovanju podatkov. | 1. Osebe, ki jim je izdan potni list, imajo pravico, da preverijo osebne podatke v njem in da zaprosijo za upravičene popravke ali izbrise, ne da bi to vplivalo na pravila o varovanju podatkov. Kakršno koli preverjanje, popravljanje ali brisanje mora pooblaščeni nacionalni organ izvesti brezplačno. |

Sprememba 11

Člen 4, odstavek 2

2. V potni list se ne smejo vključiti nobeni podatki v strojno berljivi obliki, ki ne bodo določeni v uredbi ali njeni prilogi ali če ne bo tako navedeno v potnem listu. | 2. V potni list se ne smejo vključiti nobeni podatki v strojno berljivi obliki, ki ne bodo določeni v uredbi ali njeni prilogi ali če ne bo tako navedeno v potnem listu. V potni list se ne shranjuje nobenih drugih podatkov. |

Sprememba 12

Člen 4, odstavek 2a (novo)

| 2a. Biometrične značilnosti v potnih listih se uporabljajo le za preverjanje: (a)verodostojnosti dokumenta;(b)istovetnosti imetnika, in sicer z neposredno razpoložljivimi primerljivimi značilnostmi v primeru, ko je predložitev potnega lista zakonsko predpisana. |

Sprememba 13

Člen 4, odstavek 2b (novo)

| 2b. Države članice Komisiji redno posredujejo poročila o uporabi te uredbe na osnovi skupno določenih standardov, zlasti glede pravil, ki omejujejo namen uporabe in dostop do podatkov. Komisiji prav tako sporočijo kakršne koli težave, s katerimi se srečujejo pri uporabi te uredbe, ter si s Komisijo in med sabo izmenjujejo dobre prakse. |

Sprememba 14

Člen 5, odstavek 3a (novo)

| 3a. Odboru pomagajo izvedenci, ki jih imenuje delovna skupina, ustanovljena v skladu s členom 29 Direktive 95/46/ES. |

Sprememba 15

Člen 5, odstavek 3b (novo)

| 3b. Ko odbor dokončno določi dodatne tehnične specifikacije iz člena 2(1), poda delovna skupina, ustanovljena v skladu s členom 29 Direktive 95/46/ES, mnenje o skladnosti teh specifikacij s standardi varstva podatkov, ki se posreduje Evropskemu parlamentu, Svetu in Komisiji. |

Sprememba 16

Člen 5, odstavek 3c (novo)

| 3c. Komisija posreduje osnutek odločbe o dodatnih tehničnih specifikacijah iz člena 2(1) Evropskemu parlamentu, ki lahko v roku treh mesecev sprejme resolucijo, s katero zavrne tak osnutek odločbe. |

Sprememba 17

Člen 5, odstavek 3d (novo)

| 3d. Komisija Evropski parlament obvesti o ukrepih, ki jih namerava sprejeti kot odgovor na resolucijo Evropskega parlamenta in o razlogih zanje. |

Sprememba 18

Člen 5, odstavek 3e (novo)

| 3e. Zagotovi se zaupnost dodatnih tehničnih specifikacij iz člena 2(1). |

Sprememba 19

Člen 6, odstavek 2

Ta uredba bo začela v državah članicah veljati najpozneje eno leto po sprejetju ukrepov iz člena 2. Pri tem ne vpliva na veljavnost že izdanih potnih listov. | Uporaba te uredbe je odvisna od potrditve nacionalnih organov za zaščito podatkov, da imajo ti organi ustrezne preiskovalne pristojnosti in sredstva za izvajanje Direktive 95/46/ES v zvezi z zbiranjem podatkov po njenih določbah. Ta uredba bo začela v državah članicah veljati najpozneje 18 mesecev po sprejetju ukrepov iz člena 2. Pri tem ne vpliva na veljavnost že izdanih potnih listov. |

[1] Še ni objavljeno v Uradnem listu.

--------------------------------------------------